RESOLUCIÓN do 7 de xullo de 2017, da Secretaría Xeral para o Deporte, pola que se fan públicas as listaxes definitivas de subvencións a entidades deportivas convocadas pola Resolución do 25 de novembro de 2016 pola que se convocan subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas.
Vicepresidencia e Consellería de Presidencia, Administracións Públicas e Xustiza — III. Outras disposicións — 17/07/2017

No Diario Oficial de Galicia nº 237, do pasado 14 de decembro, publícase a Resolución do 25 de novembro de 2016, da Secretaría Xeral para o Deporte, pola que se convocan subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas, establecéndose no seu artigo 3.1 un prazo dun mes para a presentación de solicitudes.
Rematado o prazo de solicitudes, publícase a Resolución do 18 de abril de 2017, pola que se fan públicas as listaxes de solicitudes admitidas, excluídas e pendentes de emenda (DOG nº 81, do 27 de abril), presentadas ao abeiro da mencionada resolución de convocatoria, establecendo un prazo de dez días hábiles para a formulación de reclamacións, emendar erros ou achegar documentación.
Unha vez pechado o prazo de reclamacións e emenda da documentación das solicitudes, a Secretaría Xeral para o Deporte solicita ás distintas federacións deportivas, certificación dos datos deportivos dos solicitantes correspondentes á última tempada rematada. Unha vez recibidos estes datos, son publicados o día 28 de abril de 2017 na páxina web desta secretaría xeral deporte.xunta.gal, dando un prazo de dez días hábiles para os efectos de que por parte dos interesados se puideran presentar alegacións a estes.
Rematado o prazo de alegacións e modificadas, de ser o caso, as certificacións emitidas en primeira instancia polas respectivas federacións, o órgano instrutor remite as certificacións definitivas xunto á documentación que cumpre as exixencias contidas na convocatoria das subvencións e nas súas bases reguladoras, á comisión encargada de aplicar os criterios de determinación do importe da subvención.
A concesión destas subvencións son atendidas con cargo á aplicación orzamentaria 04.40.441A.481.0 do exercicio orzamentario do ano 2017, ata un importe máximo de 2.080.000,00 € (dous millóns oitenta mil euros), dos cales 1.950.000,00 € (un millón novecentos cincuenta mil euros) destinaranse aos clubs e sociedades anónimas deportivas e 130.000,00 € (centro trinta mil euros) ás agrupacións deportivas escolares, e a súa tramitación configúrase como un suposto de tramitación anticipada de gasto.
Acreditadas as actuacións levadas a cabo pola Comisión Avaliadora á que se refire o artigo 6.6 da Resolución do 22 de agosto de 2016, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas (DOG nº 163, do 30 de agosto), e as propostas formuladas por esta, tendo en conta o disposto no artigo 33 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, logo do estudo detallado das solicitudes formuladas comprobando a concorrencia dos requisitos requiridos, tal e como queda documentado na acta redactada con ocasión da sesión de traballo levada a cabo con data do 6 de xuño de 2017, e vista a proposta formulada pola citada Comisión Avaliadora e, unha vez examinadas as alegacións presentadas e de acordo co establecido na Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o seu regulamento, e en virtude das atribucións que me foron conferidas,
Primeiro. Outorgar para o desenvolvemento de actividades deportivas as subvencións que se recollen no anexo I desta resolución, ordenadas alfabeticamente, unha vez aplicados os criterios establecidos no artigo 7 das bases reguladoras do procedemento.
Os importes das subvencións determínanse con base no establecido nos artigos 7.2 e 8 das bases reguladoras citadas, cun límite de 29.999,00 € no caso dos clubs deportivos e sociedades anónimas deportivas e de 15.000,00 € no caso das agrupacións deportivas escolares, sempre que as entidades acadaran un mínimo de 5 puntos, ou de 3 no caso de entidades participantes en competicións deportivas oficiais dirixidas a persoas con algunha discapacidade (artigo 8.4 das bases reguladoras).
Segundo. Denegar o outorgamento das solicitudes de subvención ás entidades que se recollen no anexo II desta resolución, ordenadas alfabeticamente, por non obter a condición de beneficiario con base no establecido no artigo 7.4 das bases reguladoras (valoración inferior aos 5 puntos ou a 3 no caso de entidades participantes en competicións deportivas oficiais dirixidas a persoas con algunha discapacidade).
Terceiro. Declarar excluídas as solicitudes recollidas no anexo III desta resolución, ordenadas albafeticamente, con indicación do motivo da exclusión.
Cuarto. Estas listaxes expoñeranse tamén nos taboleiros de anuncios dos servizos provinciais e da Secretaría Xeral para o Deporte, así como na páxina web http://deporte.xunta.gal/.
Quinto. Esta resolución esgota a vía administrativa e contra ela pode interpoñerse un recurso potestativo de reposición ante a secretaria xeral para o Deporte, no prazo dun mes contado a partir do día seguinte ao da súa publicación no Diario Oficial de Galicia, ou ben, un recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación.
Santiago de Compostela, 7 de xullo de 2017
a) Clubs deportivos e sociedades anónimas deportivas:
b) Agrupacións deportivas escolares:
En motivo da exclusión: